**projektas**

**reg. Nr. T-135**

 **2.21.darbotvarkės klausimas**

**Pasvalio rajono savivaldybės taryba**

**Dėl PASVALIO RAJONO SAVIVALDYBĖS UGDYMO ĮSTAIGŲ IKIMOKYKLINIO IR PRIEŠMOKYKLINIO UGDYMO ORGANIZAVIMO MODELIŲ APRAŠO PATVIRTINIMO**

2021 m. birželio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 6 straipsnio 8 punktu, 7 straipsnio 7 punktu, 18 straipsnio 1 dalimi, Ikimokyklinio ugdymo programų kriterijų aprašu, patvirtintu Lietuvos Respublikos švietimo ir mokslo ministro 2005 m. balandžio 18 d. įsakymu Nr. ISAK-627 „Dėl Ikimokyklinio ugdymo programų kriterijų aprašo“ (Lietuvos Respublikos švietimo ir mokslo ministro 2011 m. birželio 7 d. įsakymo Nr. V-1009 redakcija) (su visais aktualiais pakeitimais), Priešmokyklinio ugdymo tvarkos aprašu, patvirtintu Lietuvos Respublikos švietimo ir mokslo ministro 2013 m. lapkričio 21 d. įsakymu Nr. V-1106 „Dėl Priešmokyklinio ugdymo tvarkos aprašo patvirtinimo“ (Lietuvos Respublikos švietimo ir mokslo ministro 2016 m. liepos 22 d. įsakymo Nr. V-674 redakcija) (su visais aktualiais pakeitimais), Mokymo lėšų apskaičiavimo, paskirstymo ir panaudojimo tvarkos aprašu, patvirtintu Lietuvos Respublikos Vyriausybės 2018 m. liepos 11 d. nutarimu Nr. 679 (su visais aktualiais pakeitimais), Lietuvos higienos norma HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2010 m. balandžio 22 d. įsakymu Nr. V-313 „Dėl Lietuvos higienos normos HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai patvirtinimo“ (Lietuvos Respublikos sveikatos apsaugos ministro 2016 m. sausio 26 d. įsakymo Nr. V-93 redakcija) (su visais aktualiais pakeitimais), Pasvalio rajono savivaldybės taryba nusprendžia:

1. Patvirtinti Pasvalio rajono savivaldybės ugdymo įstaigų ikimokyklinio ir priešmokyklinio ugdymo organizavimo modelių aprašą (pridedama).

2. Pripažinti netekusiu galios Pasvalio rajono savivaldybės tarybos 2020 m. lapkričio 25 d. sprendimą Nr. T1-226 „Dėl Pasvalio rajono savivaldybės ugdymo įstaigų ikimokyklinio ir priešmokyklinio ugdymo organizavimo modelių aprašo patvirtinimo“.

3. Sprendimas įsigalioja 2021 m. rugsėjo 1 d.

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Švietimo ir sporto skyriaus

vyriausioji specialistė

Ramunė Šileikiene

2021-06-07

Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

**Dėl PASVALIO RAJONO SAVIVALDYBĖS UGDYMO ĮSTAIGŲ IKIMOKYKLINIO IR PRIEŠMOKYKLINIO UGDYMO ORGANIZAVIMO MODELIŲ APRAŠO PATVIRTINIMO**

**2021-06-07**

Pasvalys

1. **Problemos esmė.**

 Patvirtinti Pasvalio rajono savivaldybės ugdymo įstaigų ikimokyklinio ir priešmokyklinio ugdymo organizavimo modelių aprašą ir išdėstyti jį nauja redakcija.

Įvertinus įstaigų poreikį modelių pasirinkimui, reikalinga patvirtinti naują Pasvalio rajono savivaldybės ugdymo įstaigų ikimokyklinio ir priešmokyklinio ugdymo organizavimo modelių aprašą. Siūloma atskirai išgryninti ikimokyklinio ugdymo 4 val. modelį *(pirmas modelis)* ir ikimokyklinio ugdymo 4 val. ir daugiau modelį *(antras modelis)*. Išgryninti priešmokyklinio ugdymo 4 val. modelį *(trečias modelis)* ir priešmokyklinio ugdymo 4 val. ir daugiau *(t.y. galimybę rinktis 6 val., 8 val. ir pan.)* modelį *(ketvirtas modelis).* Taip pat ir jungtinių grupių modelius, atitinkamai pakeisti tik 4 val. ir 4 val. ir daugiau, siekiant įstaigų vadovams sudaryti pasirinkimo galimybę pagal poreikį pasirinkti grupės veiklos trukmę per dieną. Konkretų modelio laiką nurodyti tvirtinant ikimokyklinio ir priešmokyklinio ugdymo grupių bei klasių komplektų ir mokinių skaičių Pasvalio rajono savivaldybės mokyklose.

Keičiama švietimo pagalbos specialistų teikiamos pagalbos formuluotė, neįvardijant konkrečių pareigybių, nes įstaigos gali turėti skirtingus specialistus, kurie gali būti nenurodyti modeliuose.

Modelių aprašo projektas rengtas derinant su švietimo įstaigų vadovais, atsižvelgta į jų išsakytus pasiūlymus.

**2. Kokios siūlomos naujos teisinio reguliavimo nuostatos ir kokių rezultatų laukiama**.

Bus lankstesni ikimokyklinio ir priešmokyklinio ugdymo organizavimo modeliai.

Priimtas sprendimo projektas įtakos korupcijai neturės.

**3. Skaičiavimai, išlaidų sąmatos, finansavimo šaltiniai.**

Šiuo metu Sprendimo projekto įgyvendinimui lėšų nereikia.

**4. Numatomo teisinio reguliavimo poveikio vertinimo rezultatai (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma*.*

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nėra.

**6. Sprendimo projekto iniciatoriai.**

Pasvalio rajono savivaldybės švietimo įstaigų vadovų, Švietimo ir sporto skyriaus iniciatyva.

**7. Sprendimo projekto rengimo metu gauti specialistų vertinimai ir išvados**.

Nėra.

PRIDEDAMA.

1. Sprendimo projektas.

Švietimo ir sporto skyriaus vyriausioji specialistė Ramunė Šileikienė

PATVIRTINTA

Pasvalio rajono savivaldybės tarybos

2021 m. birželio d. sprendimu Nr. T1-

**PASVALIO RAJONO SAVIVALDYBĖS UGDYMO ĮSTAIGŲ IKIMOKYKLINIO IR PRIEŠMOKYKLINIO UGDYMO ORGANIZAVIMO MODELIŲ APRAŠAS**

**I SKYRIUS**

**BENDROSIOS NUOSTATOS**

1. Pasvalio rajono savivaldybės ugdymo įstaigų ikimokyklinio ir priešmokyklinio ugdymo organizavimo modelių aprašas (toliau – Aprašas) – tai dokumentas, kuriuo Pasvalio rajono savivaldybė, atsižvelgdama į regiono ypatumus, finansines galimybes, organizuoja ikimokyklinį ir priešmokyklinį ugdymą rajone.

2. Ikimokyklinio ugdymo organizavimo forma – ikimokyklinė grupė. Jos veiklos organizavimo variacijos (trukmė, laikas, vaikų skaičius, teikiamų paslaugų kiekis, forma ir kt.) yra ikimokyklinio ugdymo organizavimo modeliai.

3. Priešmokyklinio ugdymo organizavimo forma – priešmokyklinė grupė. Jos veiklos organizavimo variacijos (trukmė, laikas, vaikų skaičius, teikiamų paslaugų kiekis, forma ir kt.) yra priešmokyklinio ugdymo organizavimo modeliai.

4. Ikimokyklinės ir priešmokyklinės grupės gali būti steigiamos lopšelyje-darželyje, darželyje-mokykloje, pagrindinėse mokyklose, gimnazijose ir (ar) jų skyriuose.

5. Vaikų skaičius grupėse neturi viršyti Lietuvos higienos normoje HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“, patvirtintoje Lietuvos Respublikos sveikatos apsaugos ministro 2010 m. balandžio 22 d. įsakymu Nr. V-313 „Dėl Lietuvos higienos normos HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai patvirtinimo“ (Lietuvos Respublikos sveikatos apsaugos ministro 2016 m. sausio 26 d. įsakymo Nr. V-93 redakcija) (su visais aktualiais pakeitimais) nurodyto vaikų skaičiaus.

6. Ikimokyklinis ir priešmokyklinis ugdymas organizuojamas vadovaujantis Lietuvos Respublikos švietimo įstatymu, Vyriausybės nutarimais, Švietimo, mokslo ir sporto ministerijos teisės aktais, reglamentuojančiais ikimokyklinio ir priešmokyklinio amžiaus vaikų ugdymą.

**II SKYRIUS**

**IKIMOKYKLINIO IR PRIEŠMOKYKLINIO UGDYMO ORGANIZAVIMO MODELIAI**

7. **Pirmas modelis. Ikimokyklinė grupė, kurios veiklos trukmė 4 val. per dieną:**

7.1. ugdymas grupėje vyksta kaip vientisas procesas, jis neskaidomas į atskiras sritis ir vyksta integruotai;

7.2. grupėje sudaromos sąlygos vaikų maitinimui;

7.3.grupėje dirba ikimokyklinio ugdymo mokytojas, kuriam gali padėti auklėtojo padėjėjas, dirba meninio ugdymo mokytojas;

7.4.pagal poreikį teikiama švietimo pagalbos specialisto ar specialistų pagalba;

7.5.mieste ir gyvenvietėje nuo 1,5 iki 3 metų maksimalus vaikų skaičius – 15 vaikų, minimalus – 10 vaikų, nuo 3 metų iki pradinio ugdymo pradžios – maksimalus vaikų skaičius – 20 vaikų, minimalus – 10 vaikų.

8. **Antras modelis. Ikimokyklinė grupė, kurios veiklos trukmė** **ilgesnė nei 4 val. per dieną:**

8.1. ugdymas grupėje vyksta kaip vientisas procesas, jis neskaidomas į atskiras sritis ir vyksta integruotai;

8.2. grupėje sudaromos sąlygos vaikų poilsiui ir maitinimui;

8.3. grupėje dirba ikimokyklinio ugdymo mokytojas, kuriam gali padėti auklėtojo padėjėjas, dirba meninio ugdymo mokytojas;

8.4. pagal poreikį teikiama švietimo pagalbos specialisto ar specialistų pagalba;

8.5. mieste ir gyvenvietėje nuo 1,5 iki 3 metų maksimalus vaikų skaičius – 15 vaikų, minimalus – 10 vaikų, nuo 3 metų iki pradinio ugdymo pradžios – maksimalus vaikų skaičius – 20 vaikų, minimalus – 10 vaikų;

8.6. konkretus modelio laikas nurodomas kasmet tvirtinant ikimokyklinio ir priešmokyklinio ugdymo grupių bei klasių komplektų ir mokinių skaičių Pasvalio rajono savivaldybės mokyklose.

9. **Trečias modelis.** **Priešmokyklinė grupė, kurios veiklos trukmė 4 val. per dieną:**

9.1. ugdymas grupėje vyksta kaip vientisas procesas, jis neskaidomas į atskiras sritis ir vyksta integruotai;

9.2. grupėje sudaromos sąlygos vaikų maitinimui;

9.3. grupėje dirba priešmokyklinio ugdymo mokytojas, kuriam gali padėti auklėtojo padėjėjas, dirba meninio ugdymo mokytojas;

9.4. pagal poreikį teikiama švietimo pagalbos specialisto ar specialistų pagalba;

9.5. mieste ir gyvenvietėje maksimalus vaikų skaičius – 20 vaikų, minimalus – 10 vaikų;

9.6. priešmokyklinio amžiaus vaikams rekomenduojama minimali ugdymo programos įgyvendinimo trukmė – 640 valandų per metus;

9.7. priešmokyklinio ugdymo programos įgyvendinimo laikotarpiu rekomenduojama organizuoti vaikų, ugdomų pagal priešmokyklinio ugdymo programą, atostogas pagal bendrojo ugdymo mokykloms nustatytą mokinių atostogų laiką.

10. **Ketvirtas modelis. Priešmokyklinė grupė, kurios veiklos trukmė ilgesnė nei 4 val. per dieną:**

10.1. ugdymas grupėje vyksta kaip vientisas procesas, jis neskaidomas į atskiras sritis ir vyksta integruotai;

10.2. grupėje sudaromos sąlygos vaikų poilsiui ir maitinimui;

10.3. grupėje dirba priešmokyklinio ugdymo mokytojas, kuriam gali padėti auklėtojo padėjėjas, dirba meninio ugdymo mokytojas;

10.4. pagal poreikį teikiama švietimo pagalbos specialisto ar specialistų pagalba;

10.5. mieste ir gyvenvietėje maksimalus vaikų skaičius – 20 vaikų, minimalus – 10 vaikų;

10.6. priešmokyklinio amžiaus vaikams rekomenduojama minimali ugdymo programos įgyvendinimo trukmė – 640 valandų per metus;

10.7. priešmokyklinio ugdymo programos įgyvendinimo laikotarpiu rekomenduojama organizuoti vaikų, ugdomų pagal priešmokyklinio ugdymo programą, atostogas pagal bendrojo ugdymo mokykloms nustatytą mokinių atostogų laiką;

10.8. konkretus modelio laikas nurodomas kasmet tvirtinant ikimokyklinio ir priešmokyklinio ugdymo grupių bei klasių komplektų ir mokinių skaičių Pasvalio rajono savivaldybės mokyklose.

11. **Penktas modelis. Jungtinė** **ikimokyklinė ir priešmokyklinė grupė, kurios veiklos trukmė 4 val. per dieną:**

11.1. šis ugdymo organizavimo modelis taikomas kai grupėje yra priešmokyklinio ar ikimokyklinio amžiaus vaikų, jungiami priešmokyklinio amžiaus vaikai su ikimokyklinio amžiaus vaikais;

11.2. ugdymas grupėje vyksta kaip vientisas procesas, jis neskaidomas į atskiras sritis ir vyksta integruotai;

11.3. ugdymo procesas diferencijuojamas ir pritaikomas skirtingo amžiaus vaikams;

11.4. grupėje sudaromos sąlygos vaikų maitinimui;

11.5. jungtinė vaikų grupė, kurioje vaikų, ugdomų pagal priešmokyklinio ugdymo programą yra daugiau, vadinama priešmokyklinio ugdymo grupe ir joje dirba priešmokyklinio ugdymo mokytojas, kuriam gali padėti auklėtojo padėjėjas, jeigu jungtinė vaikų grupė, kurioje vaikų, ugdomų pagal ikimokyklinio ugdymo programą yra daugiau, vadinama ikimokyklinio ugdymo grupe, joje dirba ikimokyklinio ugdymo mokytojas, kuriam gali padėti auklėtojo padėjėjas;

11.6. pagal poreikį teikiama švietimo pagalbos specialisto ar specialistų pagalba;

11.7. mieste ir gyvenvietėje nuo 2 metų iki pradinio ugdymo pradžios maksimalus vaikų skaičius – 16, minimalus – 10 vaikų, nuo 3 metų iki pradinio ugdymo pradžios maksimalus vaikų – 20 vaikų, minimalus – 10 vaikų;

11.8. priešmokyklinio amžiaus vaikams rekomenduojama minimali ugdymo programos įgyvendinimo trukmė – 640 valandų per metus;

11.9.priešmokyklinio ugdymo programos įgyvendinimo laikotarpiu rekomenduojama organizuoti vaikų, ugdomų pagal priešmokyklinio ugdymo programą, atostogas pagal bendrojo ugdymo mokykloms nustatytą mokinių atostogų laiką.

12.**Šeštas modelis. Jungtinė ikimokyklinė ir priešmokyklinė grupė, kurios veiklos trukmė ilgesnė nei 4 val. per dieną:**

12.1. šis ugdymo organizavimo modelis taikomas kai grupėje yra priešmokyklinio ar ikimokyklinio amžiaus vaikų, jungiami priešmokyklinio amžiaus vaikai su ikimokyklinio amžiaus vaikais;

12.2. ugdymas grupėje vyksta kaip vientisas procesas, jis neskaidomas į atskiras sritis ir vyksta integruotai;

12.3. ugdymo procesas diferencijuojamas ir pritaikomas skirtingo amžiaus vaikams;

12.4. grupėje sudaromos sąlygos vaikų poilsiui ir maitinimui;

12.5. jungtinė vaikų grupė, kurioje vaikų, ugdomų pagal priešmokyklinio ugdymo programą yra daugiau, vadinama priešmokyklinio ugdymo grupe ir joje dirba priešmokyklinio ugdymo mokytojas, kuriam gali padėti auklėtojo padėjėjas, jeigu jungtinė vaikų grupė, kurioje vaikų, ugdomų pagal ikimokyklinio ugdymo programą yra daugiau, vadinama ikimokyklinio ugdymo grupe, joje dirba ikimokyklinio ugdymo mokytojas, kuriam gali padėti auklėtojo padėjėjas;

12.6. pagal poreikį teikiama švietimo pagalbos specialisto ar specialistų pagalba;

12.7. mieste ir gyvenvietėje nuo 2 metų iki pradinio ugdymo pradžios maksimalus vaikų skaičius – 16, minimalus – 10 vaikų, nuo 3 metų iki pradinio ugdymo pradžios maksimalus vaikų – 20 vaikų, minimalus – 10 vaikų;

12.8. priešmokyklinio amžiaus vaikams rekomenduojama minimali ugdymo programos įgyvendinimo trukmė – 640 valandų per metus;

12.9. priešmokyklinio ugdymo programos įgyvendinimo laikotarpiu rekomenduojama organizuoti vaikų, ugdomų pagal priešmokyklinio ugdymo programą, atostogas pagal bendrojo ugdymo mokykloms nustatytą mokinių atostogų laiką.

12.10. konkretus modelio laikas nurodomas kasmet tvirtinant ikimokyklinio ir priešmokyklinio ugdymo grupių bei klasių komplektų ir mokinių skaičių Pasvalio rajono savivaldybės mokyklose.

13. **Septintas modelis.** **Lokalus specialiosios pedagoginės pagalbos teikimo modelis (gali būti ir jungtinė):**

13.1. priklausomai nuo šeimos poreikių, grupės veiklos laikas per dieną gali būti 4 val., 6 val., 8 val., 10.30 val., 12 val.;

13.2. šis ugdymo organizavimo modelis taikomas vaikams, turintiems didelių ir labai didelių specialiųjų ugdymosi poreikių (pagal Švietimo pagalbos tarnybos pažymą);

13.3. vienas vaikas, turintis įvairiapusių raidos sutrikimų ar kompleksinę negalią, aklasis, ugdomas mišrioje specialiojoje grupėje, prilyginamas dviem šios grupės vaikams;

13.4. grupėje dirba ikimokyklinio ugdymo mokytojas, jam padeda auklėtojo padėjėjas;

13.5. vaikams garantuojama kvalifikuota specialistų pagalba;

13.6. maksimalus skaičius grupėje 10 vaikų, minimalus – 6 vaikai.

14. **Aštuntas modelis. Savaitinė** **specialioji ikimokyklinė ir priešmokyklinė grupė:**

14.1. savaitinės specialiosios ikimokyklinio ar priešmokyklinio amžiausvaikų grupės veiklos trukmė – visą parą, penkias darbo dienas per savaitę;

14.2. vienas vaikas, turintis įvairiapusių raidos sutrikimų ar kompleksinę negalią, aklasis, ugdomas mišrioje specialiojoje grupėje, prilyginamas dviem šios grupės vaikams;

14.3. ši grupė skiriama vaikams, turintiems didelių ir labai didelių specialiųjų ugdymosi poreikių (pagal Švietimo pagalbos tarnybos pažymą);

14.4. grupėje dirba ikimokyklinio ugdymo mokytojas, jam padeda auklėtojo padėjėjas;

14.5. vaikams garantuojama kvalifikuota specialistų pagalba;

14.6. maksimalus skaičius grupėje 10 vaikų, minimalus – 6 vaikai.

**III SKYRIUS**

**SPECIALIŲJŲ UGDYMOSI POREIKIŲ TURINČIŲ VAIKŲ IKIMOKYKLINIO IR PRIEŠMOKYKLINIO UGDYMO ORGANIZAVIMAS**

15. Ikimokyklinio ir (ar) priešmokyklinio amžiaus vaikai, turintys raidos sutrikimų, ugdomi taikant tuos pačius bendruosius principus ir organizavimo modelius.

16. Vaikų skaičius bendrosiose ikimokyklinio, priešmokyklinio ar mišriose amžiaus grupėse priklauso nuo į jas integruotų specialiųjų ugdymosi poreikių turinčių vaikų skaičiaus. Vienas sutrikusio intelekto, kurčias, neprigirdintis, aklas, silpnaregis, turintis judesio ir padėties, elgesio, žymių kalbos ar kitų komunikacijos, įvairiapusių raidos sutrikimų ar kompleksinę negalią vaikas, ugdomas integruotai, prilyginamas dviem tos grupės, kurioje ugdomas, vaikams, todėl atitinkamai mažinamas nustatytas grupės vaikų skaičius. Tokiems vaikams turi būti teikiama kvalifikuota specialistų pagalba.

17. Vaikai, turintys kompleksinę negalią (ir judesio bei padėties sutrikimų) prilyginami trims grupės vaikams, todėl atitinkamai mažinamas nustatytas grupės vaikų skaičius. Vaikai ugdomi specialiosiose mišriose grupėse, kuriose jiems garantuojama kvalifikuota specialistų pagalba.

**IV SKYRIUS**

**BAIGIAMOSIOS NUOSTATOS**

18. Priešmokyklinis ir ikimokyklinis ugdymas, ne mažiau kaip 20 valandų (kontaktinių) per savaitę, finansuojamas iš valstybės biudžeto vadovaujantis Mokymo lėšų apskaičiavimo, paskirstymo ir panaudojimo tvarkos aprašu, patvirtintu Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“ (su visais aktualiais pakeitimais) ir Pasvalio rajono savivaldybės biudžeto.

19. Esant bendruomenės poreikiui, finansiniams ir žmogiškiesiems ištekliams, ikimokyklinio ir priešmokyklinio ugdymo grupės gali būti steigiamos, modelis nustatomas ir (arba) keičiamas tik Pasvalio rajono savivaldybės tarybai priėmus sprendimą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_